**Zvaigžņu novērojumi LU Astronomiskajā tornī (interaktīvā nodarbība)**

**Mērķis:** demonstrēt teleskopā Mēnesi, planētas un citus debess objektus.

**Mērķauditorija:** skolēni, studenti, visi interesenti.

**Skaits:** vēlamais skaits grupā ne vairāk par 20.

**Ilgums**: 20 - 60 minūtes, atkarībā no objektu redzamības.

**Izvēlētās metodes:**

* astronoma stāstījums par objektiem, ko viņš demonstrē;
* apmeklētāji lūkojas teleskopā;
* apmeklētājiem ir iespēja uzdot jautājumus, diskutēt.

**Svarīgi:** nodarbība notiek tikai tad, **ja ir skaidras debesis**. Bez iepriekšējas pieteikšanās.

**Laiks:** No oktobra sākuma līdz marta beigām. Demonstrējumi notiek pirmdienās (vada Latvijas Astronomijas biedrības biedrs Mārtiņš Keruss) un ceturtdienās (vada LU Muzeja eksperts Dr. paed. Ilgonis Vilks), atskaitot svētku dienas, plkst. 19.00.

**Papildus informācija**

Kopš torņa darbības atjaunošanas 1986. gadā torņa teleskopā ielūkojušies vairāki desmiti tūkstošu cilvēku. Astronomiskais tornis atvērts divus vakarus nedēļā, pirmdienās un ceturtdienās. Ja attiecīgajā vakarā varat saskatīt zvaigznes, nāciet tās aplūkot tuvāk Rīgā, Raiņa bulvārī 19, kāpjot pa kāpnēm uz augšu līdz pašam jumtam. Neskaitot interesantas zvaigznes – Sīriusu, dubultzvaigznes, modernajā torņa teleskopā ar 20 cm objektīva diametru var vērot Mēnesi, planētas, zvaigžņu kopas, miglājus un galaktikas. Novērojumu sezona tornī sākas oktobra sākumā un noslēdzas marta beigās, kad notiek pāreja uz vasaras laiku un debesis kļūst gaišas.

**Dalības maksa:**

* pieaugušajiem – 2 EUR personai;
* skolēniem, citu augstskolu studentiem, pensionāriem, invalīdiem – 1 EUR;
* LU studentiem un darbiniekiem – bez maksas.